title: 2013/411/ES: 2013 m. liepos 22 d. Tarybos sprendimas dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo XIII priedo dalinio pakeitimo

text:
1.8.2013

               LT

               Europos Sąjungos oficialusis leidinys

               L 205/8

         TARYBOS SPRENDIMAS
   2013 m. liepos 22 d.
   dėl pozicijos, kurios Europos Sąjungos vardu turi būti laikomasi EEE jungtiniame komitete dėl EEE susitarimo XIII priedo dalinio pakeitimo
   (2013/411/ES)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį kartu su 218 straipsnio 9 dalimi,
   atsižvelgdama į 1994 m. lapkričio 28 d. Tarybos reglamentą (EB) Nr. 2894/94 dėl Europos ekonominės erdvės susitarimo įgyvendinimo tvarkos (1), ypač į jo 1 straipsnio 3 dalį,
   atsižvelgdama į Europos Komisijos pasiūlymą,
   kadangi:

               (1)

               Europos ekonominės erdvės susitarimas (2) (toliau – EEE susitarimas) įsigaliojo 1994 m. sausio 1 d.;

               (2)

               pagal EEE susitarimo 98 straipsnį EEE jungtinis komitetas gali nuspręsti iš dalies pakeisti, inter alia, jo XIII priedą;

               (3)

               EEE susitarimo XIII priede išdėstytos konkrečios su visų rūšių transportu susijusios nuostatos;

               (4)

               2009 m. spalio 21 d. Europos Parlamento ir Tarybos reglamentas (EB) Nr. 1070/2009 iš dalies keičiantis Reglamentus (EB) Nr. 549/2004, (EB) Nr. 550/2004, (EB) Nr. 551/2004 ir (EB) Nr. 552/2004, kad būtų pagerintas Europos aviacijos sistemos veikimas ir tvarumas (3), turi būti įtrauktas į EEE susitarimą su tam tikromis EEE narėmis esančioms ELPA valstybėms skirtomis adaptacijomis;

               (5)

               EEE narėmis esančioms ELPA valstybėms skirtos adaptacijos susijusios su Reglamentu (EB) Nr. 1070/2009 įterptų Reglamento (EB) Nr. 549/2004 (4) 5, 11 ir 13a straipsnių, Reglamento (EB) Nr. 550/2004 (5) 9a straipsnio 2 dalies c ir i punktų bei 9a straipsnio 5 ir 6 dalių ir Reglamento (EB) Nr. 551/2004 (6) 6 straipsnio 2 dalies pakeitimų taikymu;

               (6)

               todėl EEE susitarimo XIII priedas turėtų būti atitinkamai iš dalies pakeistas;

               (7)

               Sąjungos pozicija EEE jungtiniame komitete turėtų būti grindžiama pridėtu sprendimo projektu,

         PRIĖMĖ ŠĮ SPRENDIMĄ:
   1 straipsnis
   Pozicija, kurios Europos Sąjungos vardu turi būti laikomasi EEE jungtiniame komitete dėl siūlomo EEE susitarimo XIII priedo dalinio pakeitimo, grindžiama prie šio sprendimo pridėtu EEE jungtinio komiteto sprendimo projektu.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. liepos 22 d.

            Tarybos vardu

            Pirmininkė

         C. ASHTON

      (1)  OL L 305, 1994 11 30, p. 6.

      (2)  OL L 1, 1994 1 3, p. 3.

      (3)  OL L 300, 2009 11 14, p. 34.

      (4)  OL L 96, 2004 3 31, p. 1.

      (5)  OL L 96, 2004 3 31, p. 10.

      (6)  OL L 96, 2004 3 31, p. 20.

      PROJEKTAS
      EEE JUNGTINIO KOMITETO SPRENDIMAS Nr. …/…
      … m. … … d.
      kuriuo iš dalies keičiamas EEE susitarimo XIII priedas (Transportas)
      EEE JUNGTINIS KOMITETAS,
      atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
      kadangi:

                  (1)

                  2009 m. spalio 21 d. Europos Parlamento ir Tarybos reglamentas (EB) Nr. 1070/2009 iš dalies keičiantis Reglamentus (EB) Nr. 549/2004, (EB) Nr. 550/2004, (EB) Nr. 551/2004 ir (EB) Nr. 552/2004, kad būtų pagerintas Europos aviacijos sistemos veikimas ir tvarumas (1), turi būti įtrauktas į EEE susitarimą;

                  (2)

                  visa oro erdvė, kurioje Islandija yra atsakinga už oro eismo paslaugų teikimą, patenka į ICAO NAT regioną, kuriame vykdomas regioninis planavimas ir sudaryti regioniniai susitarimai, kuriais sudaroma galimybė vykdyti veiklą kaip funkciniame oro erdvės bloke ir tenkinami veiklos poreikiai bei reikalavimai, kurie skiriasi nuo ICAO EUR ir AFI regionų;

                  (3)

                  todėl EEE susitarimo XIII priedas turėtų būti atitinkamai iš dalies pakeistas,

            PRIĖMĖ ŠĮ SPRENDIMĄ:
      1 straipsnis
      EEE susitarimo XIII priedas iš dalies keičiamas taip:

                  1)

                  66t punkto (Europos Parlamento ir Tarybos reglamentas (EB) Nr. 549/2004) tekstas iš dalies keičiamas taip:

                              i)

                              įrašomas šis tekstas:
                              „, su pakeitimais, padarytais:

                                          —

                                             32009 R 1070: 2009 m. spalio 21 d. Europos Parlamento ir Tarybos reglamentu (EB) Nr. 1070/2009 (OL L 300, 2009 11 14, p. 34).“;

                              ii)

                              a adaptacijos tekstas pakeičiamas taip:

                                          „a)

                                          5 straipsnis papildomas šiomis dalimis:
                                          „6.   ELPA valstybės visateisiškai dalyvauja pagal 1 dalį įsteigtame komitete, tačiau neturi balso teisės.
                                          7.   Bendro dangaus komitete ELPA priežiūros institucijai suteikiamas stebėtojos statusas.““;

                              iii)

                              b adaptacija tampa h adaptacija;

                              iv)

                              Įterpiamos šios adaptacijos:

                                          „b)

                                          11 straipsnyje, kiek tai susiję su Islandija, žodžiai „Bendrijos masto“ pakeičiami į „regioniniai ar nacionaliniai“.

                                          c)

                                          11 straipsnis taikomas Islandijai nuo 2015 m. sausio 1 d.

                                          d)

                                          11 straipsnio 2 dalies pirmas sakinys formuluojamas taip:
                                          „ELPA valstybių nuolatinis komitetas gali paskirti Eurokontrolę ar kitą nepriklausomą kompetentingą įstaigą atlikti veiklos rezultatų apžvalgos įstaigos vaidmenį. Jei Komisija paskyrė veiklos rezultatų apžvalgos įstaigą, ELPA valstybių nuolatinis komitetas panašiomis aplinkybėmis stengsis paskirti tą pačią įstaigą toms pačioms su ELPA valstybėmis susijusioms užduotims vykdyti.“

                                          e)

                                          11 straipsnio 3 dalies c punktas papildomas šia pastraipa:
                                          „Jei funkcinis oro erdvės blokas apima vienos ar kelių ES valstybių narių ir vienos ar kelių ELPA valstybių oro erdvę, šiame punkte išdėstytas su ES valstybėmis narėmis susijusias užduotis ir įgaliojimus vykdo Komisija, o su ELPA valstybėmis susijusias užduotis ir įgaliojimus vykdo ELPA priežiūros institucija. Komisija ir ELPA priežiūros institucija šiuo atžvilgiu bendradarbiauja siekdamos priimti identiškas pozicijas.“

                                          f)

                                          11 straipsnio 3 dalies e punktas papildomas šia pastraipa:
                                          „Jei vertinami su viena ar keliomis ES valstybėmis narėmis ir su viena ar keliomis ELPA valstybėmis susiję tiksliniai veiklos rodikliai, su ELPA valstybėmis susijusį vertinimą atlieka ELPA priežiūros institucija, o su ES valstybėmis narėmis susijusį vertinimą atlieka Komisija. Komisija ir ELPA priežiūros institucija bendradarbiauja siekdamos bendrai pateikti vertinimo rezultatus Bendro dangaus komitetui.“

                                          g)

                                          13a straipsnyje, kiek tai susiję su ELPA valstybėmis, žodžiai „valstybės narės ir Komisija“ pakeičiami į „ELPA valstybės ir ELPA priežiūros institucija“.“

                  2)

                  66u punkto (Europos Parlamento ir Tarybos reglamentas (EB) Nr. 550/2004) tekstas iš dalies keičiamas taip:

                              i)

                              įrašomas šis tekstas:
                              „, su pakeitimais, padarytais:

                                          —

                                             32009 R 1070: 2009 m. spalio 21 d. Europos Parlamento ir Tarybos reglamentu (EB) Nr. 1070/2009 (OL L 300, 2009 11 14, p. 34).“;

                              ii)

                              a, b, c ir d adaptacijos tampa d, e, f ir g adaptacijomis;

                              iii)

                              įterpiamos šios adaptacijos:

                                          „a)

                                          Kiek tai susiję su Islandija, 9a straipsnio 2 dalies c punktas formuluojamas taip:
                                          „užtikrina darną su Europos maršrutų tinklu, įsteigtu pagal Oro erdvės reglamento 6 straipsnį, ar ICAO NAT regione įsteigtu maršrutų tinklu;“

                                          b)

                                          Kiek tai susiję su Islandija, 9a straipsnio 2 dalies i punktas formuluojamas taip:
                                          „palengvina derinimą su regioniniais ar nacionaliniais tiksliniais veiklos rodikliais.“

                                          c)

                                          9a straipsnio 6 dalis papildoma šia pastraipa:
                                          „Komisija ir ELPA priežiūros institucija įvertina, kaip funkciniai oro erdvės blokai, apimantys vieną ar kelias ES valstybes nares ir vieną ar kelias ELPA valstybes, atitinka 2 dalyje nustatytus reikalavimus, ir bendradarbiauja, siekdamos bendrai pateikti vertinimo rezultatus aptarimui Bendro dangaus komitete. Jei Komisija ir ELPA priežiūros institucija išsiaiškina, kad oro erdvės blokas neatitinka reikalavimų, jos pradeda dialogą su atitinkamomis ES valstybėmis narėmis ir ELPA valstybėmis, siekdamos susitarti dėl priemonių, kurių reikia imtis siekiant ištaisyti padėtį.““

                  3)

                  66v punkto (Europos Parlamento ir Tarybos reglamentas (EB) Nr. 551/2004) tekstas iš dalies keičiamas taip:

                              i)

                              įrašomas šis tekstas:
                              „, su pakeitimais, padarytais:

                                          —

                                             32009 R 1070: 2009 m. spalio 21 d. Europos Parlamento ir Tarybos reglamentu (EB) Nr. 1070/2009 (OL L 300, 2009 11 14, p. 34).“;

                              ii)

                              a ir b adaptacijų tekstas išbraukiamas;

                              iii)

                              c adaptacija tampa d adaptacija;

                              iv)

                              įterpiamos šios adaptacijos:

                                          „a)

                                          6 straipsnio 2 dalyje, kiek tai susiję su ELPA valstybėmis, žodis „Komisija“ pakeičiamas žodžiais „ELPA valstybių nuolatinis komitetas“.

                                          b)

                                          6 straipsnio 2 dalies b punkto trečios pastraipos žodžiai „pasikonsultavusi su Bendro dangaus komitetu ir“ ELPA valstybėms netaikomi.

                                          c)

                                          6 straipsnio 2 dalies b punkto trečia pastraipa papildoma taip:
                                          „Jei Komisija paskyrė tinklo valdytoją, ELPA valstybių nuolatinis komitetas panašiomis aplinkybėmis stengsis paskirti tą pačią įstaigą vykdyti toms pačioms su ELPA valstybėmis susijusioms užduotims.““

                  4)

                  66w punktas (Europos Parlamento ir Tarybos reglamentas (EB) Nr. 552/2004) papildomas taip:
                  „, su pakeitimais, padarytais:

                              —

                                 32009 R 1070: 2009 m. spalio 21 d. Europos Parlamento ir Tarybos reglamentu (EB) Nr. 1070/2009 (OL L 300, 2009 11 14, p. 34).“

            2 straipsnis

         Europos Sąjungos oficialiojo leidinio EEE priede skelbtini Reglamento (EB) Nr. 1070/2009 tekstai islandų ir norvegų kalbomis yra autentiški.
      3 straipsnis
      Šis sprendimas įsigalioja […], jei pateikti visi pranešimai pagal EEE susitarimo 103 straipsnio 1 dalį (2).
      4 straipsnis
      Šis sprendimas skelbiamas Europos Sąjungos oficialiojo leidinio EEE skyriuje ir EEE priede.

         Priimta Briuselyje

               EEE jungtinio komiteto vardu

               Pirmininkas

               EEE jungtinio komiteto sekretoriai

         (1)  OL L 300, 2009 11 14, p. 34.

         (2)  [Konstitucinių reikalavimų nenurodyta.] [Konstituciniai reikalavimai nurodyti.]


title: 2016 m. birželio 9 d. Tarybos sprendimas (BUSP) 2016/917, kuriuo panaikinamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui

text:
10.6.2016

               LT

               Europos Sąjungos oficialusis leidinys

               L 153/38

         TARYBOS SPRENDIMAS (BUSP) 2016/917
   2016 m. birželio 9 d.
   kuriuo panaikinamas Sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 29 straipsnį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2010 m. spalio 15 d. Jungtinių Tautų Saugumo Taryba priėmė Jungtinių Tautų Saugumo Tarybos rezoliuciją (toliau – JT ST rezoliucija) 1946 (2010), kuria atnaujino Dramblio Kaulo Krantui nustatytas priemones;

               (2)

               2010 m. spalio 29 d. Taryba priėmė Sprendimą 2010/656/BUSP (1), kuriuo atnaujinamos ribojamosios priemonės Dramblio Kaulo Krantui;

               (3)

               2016 m. balandžio 28 d. Jungtinių Tautų Saugumo Taryba priėmė JT ST rezoliuciją 2283 (2016), kuria nedelsiant nutraukiamos visos JT sankcijos Dramblio Kaulo Krantui;

               (4)

               atsižvelgdama į JT ST rezoliuciją 2283 (2016), taip pat į pastarojo meto įvykius Dramblio Kaulo Krante, Taryba taip pat nusprendė panaikinti Sąjungos visas šiai šaliai nustatytas papildomas ribojamąsias priemones;

               (5)

               todėl Sprendimas 2010/656/BUSP turėtų būti panaikintas,

         PRIĖMĖ ŠĮ SPRENDIMĄ:
   1 straipsnis
   Sprendimas 2010/656/BUSP panaikinamas.
   2 straipsnis
   Šis sprendimas įsigalioja kitą dieną po jo paskelbimo Europos Sąjungos oficialiajame leidinyje.

      Priimta Liuksemburge 2016 m. birželio 9 d.

            Tarybos vardu

            Pirmininkas

         G.A. VAN DER STEUR

      (1)  2010 m. spalio 29 d. Tarybos sprendimas 2010/656/BUSP, kuriuo atnaujinamos ribojamosios priemonės Dramblio Kaulo Krantui (OL L 285, 2010 10 30, p. 28).


title: 2006/812/EB: 2006 m. balandžio 27 d. Europos Parlamento sprendimas dėl Europos Sąjungos 2004 finansinių metų bendrojo biudžeto įvykdymo patvirtinimo, IV skirsnis – Teisingumo Teismas

text:
6.12.2006

               LT

               Europos Sąjungos oficialusis leidinys

               L 340/33

         EUROPOS PARLAMENTO SPRENDIMAS
   2006 m. balandžio 27 d.
   dėl Europos Sąjungos 2004 finansinių metų bendrojo biudžeto įvykdymo patvirtinimo, IV skirsnis – Teisingumo Teismas
   (2006/812/EB)
   EUROPOS PARLAMENTAS,

               —

               atsižvelgdamas į Europos Sąjungos 2004 finansinių metų bendrąjį biudžetą (1),

               —

               atsižvelgdamas į 2004 finansinių metų Europos Bendrijų galutines metines ataskaitas, III tomas (N6-0027/2005 – C6-0360/2005),

               —

               atsižvelgdamas į Audito Rūmų metų pranešimą dėl 2004 finansinių metų kartu su audituotų institucijų atsakymais (2),

               —

               atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir atliktų operacijų teisėtumo bei tvarkingumo patikinimo pareiškimą (3),

               —

               atsižvelgdamas į 2006 m. kovo 14 d. Tarybos rekomendaciją (5971/2006 – C6-0092/2006),

               —

               atsižvelgdamas į EB sutarties 272 straipsnio 10 dalį, 275 ir 276 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4), ir ypač į jo 50, 86, 145, 146 ir 147 straipsnius,

               —

               atsižvelgdamas į 1977 m. gruodžio 21 d. Finansinį reglamentą, taikytiną Europos Bendrijų bendrajam biudžetui (5),

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A6-0112/2006),

               1.

               suteikia Teisingumo Teismo kancleriui patvirtinimą, kad Teismas įvykdė 2004 finansinių metų biudžetą;

               2.

               išdėsto savo pastabas pridedamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Tarybai, Komisijai, Audito Rūmams, Teisingumo Teismui, Europos ekonomikos ir socialinių reikalų komitetui, Regionų komitetui, Europos ombudsmenui ir Europos duomenų apsaugos priežiūros pareigūnui ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

         Josep BORRELL FONTELLES

            Pirmininkas

         Julian PRIESTLEY

            Generalinis sekretorius

      (1)  OL L 53, 2004 2 23.

      (2)  OL C 301, 2005 11 30, p. 1.

      (3)  OL C 301, 2005 11 30, p. 9.

      (4)  OL L 248, 2002 09 16, p. 1.

      (5)  OL L 356, 1977 12 31, p. 1.
    ---documentbreak---

               6.12.2006

               LT

               Europos Sąjungos oficialusis leidinys

               L 340/34

         EUROPOS PARLAMENTO REZOLIUCIJA
   su pastabomis, sudarančiomis neatskiriamą sprendimo dėl Europos Sąjungos 2004 finansinių metų bendrojo biudžeto įvykdymo patvirtinimo dalį, IV skirsnis – Teisingumo Teismas
   EUROPOS PARLAMENTAS,

               —

               atsižvelgdamas į Europos Sąjungos 2004 finansinių metų bendrąjį biudžetą (1),

               —

               atsižvelgdamas į Europos Bendrijų galutines metų sąskaitas, III tomas (N6-0027/2005 – C6-0360/2005),

               —

               atsižvelgdamas į Audito Rūmų metų pranešimą dėl 2004 finansinių metų kartu su audituotų institucijų atsakymais (2),

               —

               atsižvelgdamas į Audito Rūmų pagal EB sutarties 248 straipsnį pateiktą sąskaitų patikimumo ir atliktų operacijų teisėtumo bei tvarkingumo patikinimo pareiškimą (3),

               —

               atsižvelgdamas į 2006 m. kovo 14 d. Tarybos rekomendaciją (5971/2006 – C6-0092/2006),

               —

               atsižvelgdamas į EB sutarties 272 straipsnio 10 dalį, 275 ir 276 straipsnius,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4), ir ypač į jo 50, 86, 145, 146 ir 147 straipsnius,

               —

               atsižvelgdamas į 1977 m. gruodžio 21 d. Finansinį reglamentą, taikytiną Europos Bendrijų bendrajam biudžetui (5),

               —

               atsižvelgdamas į Darbo tvarkos taisyklių 71 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A6-0112/2006),

               1.

               pažymi, kad 2004 m. Europos Teisingumo Teismas (ETT) valdė 235 041 565 EUR biudžetą, kurio panaudojo 94 proc.;

               2.

               pažymi, kad dėl plėtros 2004 m. ETT darbuotojų skaičius padidėjo 40 proc. (6);

               3.

               pažymi, kad nepalankiai žiūri į tai, kad 2004 m. ETT vėl neįgyvendino keleto vidaus kontrolės standartų;

               4.

               atkreipia dėmesį į Audito Rūmų metinio pranešimo 9.13, kad ETT vidaus auditorius atlieka „tikrinimo padalinio“ vadovo, kuris vykdo leidimus išduodančių pareigūnų operacijų ex ante kontrolę, pareigas; pritaria Audito Rūmų nuomonei, kad toks dalyvavimas vykdant finansines operacijas nesuderinamas su nepriklausomo vidaus auditoriaus užduotimis; išreiškia susirūpinimą, kad vidaus auditorius nuo 2003 m., kai buvo paskirtas į šias pareigas, neatliko nė vieno į jo darbo programą įtraukto audito; ragina ETT gauti paramą iš išorės siekiant užtikrinti, kad darbo programos auditas būtų laiku užbaigtas;

               5.

               apgailestauja, kad rengiant Audito Rūmų metinę ataskaitą nebuvo galima atsižvelgti į ETT metinę veiklos ataskaitą, nes jos galutinis variantas buvo parengtas po to, kai Audito Rūmai baigė atlikti auditą; mano, kad rengiant 2005 m. metinės veiklos ataskaitą šis klausimas išspręstas;

               6.

               pažymi, kad ETT, skirtingai negu daugelis institucijų, prie savo metinės veiklos ataskaitos neprideda deleguoto įgaliojimus suteikiančio pareigūno pasirašyto patikinimo pareiškimo; pažymi, kad nepaisant to ETT sekretorius parengė ir 2005 m. birželio 21 d. pasirašė memorandumą, kuriuo patikino ETT Pirmininką, kad 2004 m. sąskaitos yra tvarkingos; prašo ETT rengti tokius pareiškimus ateinančiais metais ir tikisi, kad šis klausimas bus aptartas naujai patikslintame Finansiniame reglamente;

               7.

               palankiai vertina ETT metinės ataskaitos struktūrą, turinį ir aiškumą ir ypač kiekvieno skyriaus pabaigoje pateikiamą ataskaitoje aprašytų operacijų rizikos pobūdžio ir laipsnio analizę; mano, kad metinių veikos ataskaitų nauda padidėtų, jei visos institucijos sektų šiuo pavyzdžiu;

               8.

               su džiaugsmu atkreipia dėmesį į tai, kad nepaisant nuolat didėjančio bylų skaičiaus vidutinė bylų nagrinėjimo ETT trukmė sumažėjo nuo 25 mėnesių 2003 m. iki 20 mėnesių 2004 m.; mano, kad 20 mėnesių vis dar per ilga trukmė vienai bylai nagrinėti; ragina ETT toliau mažinti vidutinę bylų nagrinėjimo trukmę;

               9.

               pažymi, kad 2004 m. nebuvo atlikta ex post patikrinimo, nes ex ante patikrinimo tarnyba privalėjo susitelkti naujai finansinei schemai sukurti;

               10.

               pažymi, kad ETT šiuo metu vykdo svarbų naujų pastatų, t. y. dviejų bokštų ir žiedo pavidalo pastatų, skirtų darbuotojų kabinetams, kurių prireiks po kitų plėtros etapų, įskaitant 40 teisėjų ir jų kabinetus, statybos projektą, kurio apytikrė sąmatinė vertė sudarys 296 924 590 EUR (2000 m. kainomis); prašo ETT pateikti sąskaitų faktūrų patikrinimo ir projektų audito tvarkos aprašą ir kartu paaiškinimus apie tai, kuri susijusi šalis prisiima atsakomybę už galimą didesnių, nei numatyta, išlaidų riziką; ragina ETT įsteigti atitinkamas kontrolės tarnybas, kurios nuolat tikrintų šiuos stambius statybos projektus, kontroliuotų darbų vykdymą pagal planą ir išlaidas ir darytų reikalingus pataisymus;

               11.

               atkreipia dėmesį į tai, kad pagal Komisijos tarnybų 2005 m. liepos mėn. parengtus institucijų išlaidų, susijusių su pastatais, palyginimo duomenis, ETT išlaidos vienam darbuotojui (250 EUR/m2 yra didžiausios, tačiau tai paaiškinama tuo, kad ETT pasirinko trumpesnį negu vidutinis grąžinimo laikotarpį (15 metų);

               12.

               mano, kad siekiant skaidrumo reikėtų plačiau viešinti, galbūt paskelbti ETT interneto svetainėje, 1967 m. liepos 25 d. Tarybos reglamentą Nr. 422/67/EEB, Nr. 5/67/Euratomas, kuriuo nustatomos Komisijos pirmininko ir narių bei Teisingumo Teismo pirmininko, teisėjų, generalinių advokatų ir sekretoriaus bei Pirmosios instancijos teismo pirmininko, narių ir sekretoriaus tarnybinės pajamos (7);

               13.

               pažymi, kad šiuo metu Europos Teisingumo Teismas neįpareigoja teisėjų deklaruoti finansinių interesų, pvz., turimų akcijų, direktoriaus pareigų ir konsultacijų teikimo sutarčių; atkreipia dėmesį į tai, kad Komisijos nariai ir EP nariai privalo deklaruoti tokius interesus viešajame registre, o Audito Rūmų nariai finansinių interesų deklaraciją pristato Audito Rūmų pirmininkui; rekomenduoja siekiant skaidrumo, net ir šiuo metu nesant teisinio reikalavimo, Europos Teisingumo Teismui priimti tokias privalomas reglamentuojančias taisykles;

               14.

               Tarnybinių automobilių, kuriuos naudoja ETT, klausimu primena, kad 2005 m. spalio 27 d. Parlamento rezoliucijoje (8) ETT buvo paragintas iki 2005 m. lapkričio 1 d. pakeisti 2004 m. kovo 31 d. savo administracinį sprendimą siekiant, kad tarnybiniai automobilių nebūtų naudojami asmeniniais tikslais.

      (1)  OL L 53, 2004 2 23.

      (2)  OL C 301, 2005 11 30, p. 1.

      (3)  OL C 301, 2005 11 30, p. 9.

      (4)  OL L 248, 2002 09 16, p. 1.

      (5)  OL L 356, 1977 12 31, p. 1.

      (6)  Šaltinis: metinė veiklos ataskaita.

      (7)  OL L 187, 1967 8 8, p. 1. Reglamentas su paskutiniais pakeitimais, padarytais Reglamentu (EB, Euratomas) Nr. 202/2005 (OL L 33, 2005 2 5, p. 1).

      (8)  Priimti tekstai, P6_TA(2005)0410.


title: 2015 m. liepos 14 d. Tarybos sprendimas, kuriuo skiriamas vienas Europos cheminių medžiagų agentūros Valdančiosios tarybos narys

text:
15.7.2015

               LT

               Europos Sąjungos oficialusis leidinys

               C 231/2

         TARYBOS SPRENDIMAS
   2015 m. liepos 14 d.
   kuriuo skiriamas vienas Europos cheminių medžiagų agentūros Valdančiosios tarybos narys
   (2015/C 231/03)
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. gruodžio 18 d. Europos Parlamento ir Tarybos reglamentą (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiantį Europos cheminių medžiagų agentūrą, iš dalies keičiantį Direktyvą 1999/45/EB bei panaikinantį Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (1), ypač į jo 79 straipsnį,
   kadangi:

               (1)

               Reglamento (EB) Nr. 1907/2006 79 straipsnyje numatyta, kad Taryba Europos cheminių medžiagų agentūros Valdančiosios tarybos (toliau – Valdančioji taryba) nariais turi skirti po vieną atstovą iš kiekvienos valstybės narės;

               (2)

               Taryba savo 2013 m. gegužės 13 d. sprendimu (2) paskyrė 12 Valdančiosios tarybos narių;

               (3)

               Nyderlandų Vyriausybė informavo Tarybą ketinanti pakeisti Nyderlandų atstovą Valdančiojoje taryboje ir pateikė naujo atstovo, kuris turėtų būti paskirtas laikotarpiui iki 2017 m. gegužės 31 d., kandidatūrą,

         PRIĖMĖ ŠĮ SPRENDIMĄ:
   1 straipsnis
   Nyderlandų pilietis Hans Albert MEIJER, gimęs 1964 m. rugsėjo 19 d., skiriamas Europos cheminių medžiagų agentūros Valdančiosios tarybos nariu vietoj Johannes Karel Barend Henri KWISTHOUT laikotarpiui nuo 2015 m. liepos 14 d. iki 2017 m. gegužės 31 d.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. liepos 14 d.

            Tarybos vardu

            Pirmininkas

         P. GRAMEGNA

      (1)  OL L 396, 2006 12 30, p. 1.

      (2)  2013 m. gegužės 13 d. Tarybos sprendimas, kuriuo skiriami dvylika Europos cheminių medžiagų agentūros Valdančiosios tarybos narių (OL C 138, 2013 5 17, p. 14).


title: 2015 m. spalio 9 d. Tarybos sprendimas (ES) 2015/1915, kuriuo skiriami Regionų komiteto Ispanijai atstovaujantys du nariai ir Ispanijai atstovaujantys trys pakaitiniai nariai

text:
24.10.2015

               LT

               Europos Sąjungos oficialusis leidinys

               L 280/26

         TARYBOS SPRENDIMAS (ES) 2015/1915
   2015 m. spalio 9 d.
   kuriuo skiriami Regionų komiteto Ispanijai atstovaujantys du nariai ir Ispanijai atstovaujantys trys pakaitiniai nariai
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 305 straipsnį,
   atsižvelgdama į Ispanijos Vyriausybės pasiūlymus,
   kadangi:

               (1)

               2015 m. sausio 26 d., vasario 5 d. ir birželio 23 d. Taryba priėmė sprendimus (ES) 2015/116 (1), (ES) 2015/190 (2) ir (ES) 2015/994 (3), kuriais skiriami Regionų komiteto nariai ir pakaitiniai nariai laikotarpiui nuo 2015 m. sausio 26 d. iki 2020 m. sausio 25 d.;

               (2)

               pasibaigus José Ramón BAUZÁ DÍAZ ir Cristina MAZAS PÉREZ-OLEAGA kadencijai tapo laisvos dvi Regionų komiteto narių vietos;

               (3)

               pasibaigus María DE DIEGO DURÁNTEZ, Esteban MAS PORTELL ir Inmaculada VALENCIA BAYÓN kadencijai tapo laisvos trys Regionų komiteto pakaitinių narių vietos,

         PRIĖMĖ ŠĮ SPRENDIMĄ:
   1 straipsnis
   Likusiam kadencijos laikui iki 2020 m. sausio 25 d. Regionų komiteto nariais skiriami:

               —

               Da. Francina ARMENGOL I SOCIAS, Presidenta del Gobierno de las Islas Baleares,

               —

               Da. Rosa Eva DÍAZ TEZANOS, Vicepresidenta y Consejera de Universidades e Investigación, Medio Ambiente y Politica Social de la Comunidad de Cantabria.

         2 straipsnis
   Likusiam kadencijos laikui iki 2020 m. sausio 25 d. Regionų komiteto pakaitiniais nariais skiriami:

               —

               Da. María DE DIEGO DURÁNTEZ, Viceconsejera de Ordenación del Territorio y Relaciones Institucionales de la Comunidad de Castilla y León,

               —

               D. Marc PONS I PONS, Consejero de Presidencia del Gobierno de la Islas Baleares,

               —

               D. Juan José SOTA VERDIÓN, Consejero de Economía, Hacienda y Empleo de Cantabria.

         3 straipsnis
   Šis sprendimas įsigalioja jo priėmimo dieną.

      Priimta Briuselyje 2015 m. spalio 9 d.

            Tarybos vardu

            Pirmininkas

         J. ASSELBORN

      (1)  OL L 20, 2015 1 27, p. 42.

      (2)  OL L 31, 2015 2 7, p. 25.

      (3)  OL L 159, 2015 6 25, p. 70.


title: 2001 m. birželio 25 d. Generalinio Sekretoriaus Aukštojo atstovo Bendrai Užsienio ir Saugumo Politikai Sprendimas dėl Europos Sąjungos Tarybos Generalinio sekretoriato ir jo darbuotojų geros administracinės elgsenos kodekso, nustatančio jų profesinius santykius su visuomene (2001/C 189/01)

text:
Svarbus teisinis pranešimas

|

32001D0705(01)

Oficialusis leidinys C 189 , 05/07/2001 p. 0001 - 0004

		Generalinio Sekretoriaus Aukštojo atstovo Bendrai užsienio ir saugumo politikai sprendimas2001 m. birželio 25 d.dėl Europos Sąjungos Tarybos Generalinio sekretoriato ir jo darbuotojų geros administracinės elgsenos kodekso, nustatančio jų profesinius santykius su visuomene(2001/C 189/01)EUROPOS SĄJUNGOS TARYBOS GENERALINIS SEKRETORIUS,atsižvelgdamas Europos bendrijos steigimo sutartį, ypač į jos 207 straipsnio 2 dalį,atsižvelgdamas į Tarybos darbo tvarkos taisykles, ypač į jų 23 straipsnį,kadangi:(1) Tarybos Generaliniam sekretoriatui (toliau — Generalinis sekretoriatas) atliekant kasdienį darbą turi būti visapusiškai laikomasi Bendrijos teisės nuostatų dėl atvirumo ir skaidrumo.(2) Patirtis parodė, kad tam tikro skaičiaus iš gyventojų gautų prašymų suteikti bendro pobūdžio informacijos nereglamentuoja taisyklės, reglamentuojančios galimybę visuomenei susipažinti su Tarybos dokumentais, kaip nustatyta 2001 m. gegužės 30 d. Europos Parlamento ir Tarybos reglamente (EB) Nr. 1049/2001 dėl galimybės visuomenei susipažinti su Europos Parlamento, Tarybos ir Komisijos dokumentais [1].(3) Darbuotojai turi būti konsultuojami jų profesinių santykių su visuomene klausimais,NUSPRENDĖ:1 straipsnisŠiuo sprendimu priimamas Europos Sąjungos Tarybos Generalinio sekretoriato ir jo darbuotojų geros administracinės elgsenos kodeksas, nustatantis jų profesinius santykius su visuomene. Šis kodeksas pateikiamas priede.2 straipsnis1. Šio sprendimo ir prie jo pridedamo kodekso tikslas — padėti lengviau įgyvendinti sutartyse ir joms taikyti priimtuose aktuose nustatytas teises ir pareigas, nesukuriant papildomų teisių.2. Šis sprendimas nepažeidžia bet kokių Europos Sąjungos sutarties, Europos bendrijos steigimo sutarties, Europos Bendrijų pareigūnų personalo nuostatų ir kitų tarnautojų darbo sąlygų, Europos Parlamento ir Tarybos reglamento (EB) Nr. 1049/2001 nuostatų ar bet kokių Tarybos sprendimų dėl galimybės visuomenei susipažinti su Tarybos dokumentais.3 straipsnisGeneralinis sekretoriatas imasi būtinų priemonių užtikrindamas, kad:- šis sprendimas ir prie jo pridedamas kodeksas būtų paskelbti Europos Bendrijų oficialiajame leidinyje, C serijoje, paskleisti kiek galima plačiau ir pateikti susipažinti visuomenei per internetą,- darbuotojai jų laikytųsi.4 straipsnisPrie šio sprendimo pridėtas geros administracinės elgsenos kodeksas iš naujo svarstomas praėjus dvejiems metams nuo jo įsigaliojimo dienos, atsižvelgiant į jį įgyvendinant įgytą patirtį.5 straipsnisŠis sprendimas įsigalioja 2001 m. birželio 25 d.Priimta Briuselyje, 2001 m. birželio 25 d.Generalinis Sekretorius Aukštasis atstovasJavier Solana[1] OL L 145, 2001 5 31, p. 43.--------------------------------------------------PRIEDASEuropos Sąjungos Tarybos Generalinio sekretoriato ir jo darbuotojų geros administracinės elgsenos kodeksas, nustatantis jų profesinius santykius su visuomene1 straipsnisBendrosios nuostatos1. Tarybos Generalinio sekretoriato darbuotojai, t. y. pareigūnai ir kiti tarnautojai, kuriems taikomi Europos Bendrijų pareigūnų personalo nuostatai ir kitų tarnautojų darbo sąlygos (toliau — Personalo nuostatai), bendraudami su visuomene laikosi šiame geros administracinės elgsenos kodekse (toliau — kodeksas) išdėstytų nuostatų. Šiuo kodeksu vadovaujasi ir Tarybos sekretoriate dirbantys nacionalinių tarnybų komandiruoti ekspertai, stažuotojai, pagal privatinės teisės sutartis dirbantys asmenys ir pan.2. Santykius tarp Tarybos Generalinio sekretoriato ir jo darbuotojų reglamentuoja tik Personalo nuostatai.2 straipsnisTaikymo sritisŠis kodeksas nustato bendruosius geros administracinės elgsenos principus, taikytinus darbuotojų profesiniams santykiams su visuomene, išskyrus atvejus, kai juos reglamentuoja specialios nuostatos, pvz., galimybės susipažinti su dokumentais suteikimo taisyklės ir viešųjų konkursų rengimo tvarka.3 straipsnisNediskriminavimasDarbuotojai, priimdami prašymus ir atsakydami į užklausimus, užtikrina, kad būtų laikomasi vienodo elgesio principo. Su vienodos padėties asmenimis elgiamasi vienodai, nebent ypatingas elgesys būtų pagrįstas nagrinėjamo klausimo specifika.4 straipsnisSąžiningumas, lojalumas ir neutralumas1. Darbuotojai elgiasi sąžiningai ir tinkamai.2. Palaikydami profesinius santykius su visuomene ir vykdydami savo pareigas (ypač apibrėžtas Personalo nuostatų 11 straipsnyje) darbuotojai bet kokiomis aplinkybėmis veikia Europos Sąjungos ir Tarybos interesais ir nepasiduoda asmeninei ar nacionalinei įtakai, politiniam spaudimui bei nereiškia asmeninės teisinės nuomonės.5 straipsnisMandagumasDarbuotojai elgiasi sąžiningai, korektiškai, mandagiai ir draugiškai. Atsakydami į laiškus, telefono skambučius arba bet kokių kitų profesinių ryšių su visuomene metu jie stengiasi kiek galima daugiau padėti.6 straipsnisInformacijos teikimas1. Darbuotojai teikia visuomenei jų kompetencijai priklausančią prašomą informaciją. Jie užtikrina, kad informacija būtų kiek galima aiškesnė ir suprantamesnė.2. Jei darbuotojas dėl konfidencialumo reikalavimų ir (arba) remdamasis galiojančiomis taisyklėmis (ypač išdėstytomis Personalo nuostatų 17 straipsnyje) mano negalįs suteikti prašomos informacijos, suinteresuotajam asmeniui išdėstomos priežastys, dėl kurių informacija negali būti suteikta.3. Kai prašoma leisti susipažinti su Tarybos dokumentu, taikomos specialios nuostatos dėl galimybės visuomenei susipažinti su dokumentais suteikimo.7 straipsnisAtsakymas į laiškus visuomenės narių vartojama kalbaTarybos Generalinis sekretoriatas, remdamasis Europos bendrijos steigimo sutarties 21 straipsniu, atsako į laiškus pirmojo laiško kalba, jei jis parašytas viena iš oficialiųjų Bendrijos kalbų.8 straipsnisTelefoniniai pokalbiai1. Darbuotojai, atsakydami į telefono skambučius, prisistato ir pristato savo tarnybą. Jie taip pat nustato skambinančiojo tapatybę. Jei to nedraudžia 6 straipsnio 2 dalyje nurodyti konfidencialumo reikalavimai, jie suteikia prašomą informaciją arba nukreipia skambinantįjį į atitinkamą šaltinį. Tačiau jei darbuotojai abejoja, ar galima suteikti informaciją, jie konsultuojasi su pagal hierarchiją aukštesnes pareigas užimančiais darbuotojais arba nukreipia skambinančiuosius pas savo vadovą.2. Jei žodinis prašymas suteikti informacijos yra netikslus arba sudėtingas, darbuotojas, į kurį kreiptasi, gali prašyti suinteresuotojo asmens išdėstyti prašymą raštu.9 straipsnisRašytiniai atsakymai ir jų terminai1. Darbuotojai nedelsdami, paprastai per 15 darbo dienų nuo prašymo gavimo dienos, atsako į visus Generaliniam sekretoriatui adresuotus prašymus suteikti informacijos.2. Jei pagrįstas atsakymas negali būti pateiktas per šio straipsnio 1 dalyje nurodytą laikotarpį, atsakingas darbuotojas nedelsdamas praneša apie tai suinteresuotajam asmeniui. Tokiu atveju suinteresuotajam asmeniui pagrįstas atsakymas pateikiamas kiek galima greičiau.3. Atsakyme nurodomas už klausimą atsakingo darbuotojo tarnybos pavadinimas ir pavardė.4. Atsakymo pateikti nereikia, jei:- gautas pernelyg didelis vienodų laiškų arba prašymų skaičius,- jau buvo pateiktas atsakymas į tą patį to paties asmens pateiktą prašymą,- prašymas yra netinkamas.5. Jei rašytinis prašymas nepriklauso jį gavusio darbuotojo kompetencijos sričiai, jis nedelsiant perduodamas spręsti kompetentingai Generalinio sekretoriato tarnybai.6. Jei prašymas netikslus arba sudėtingas, darbuotojas gali paprašyti suinteresuotojo asmens jį patikslinti.7. Jei, darbuotojo manymu, prašymas turėjo būti pateiktas kitai institucijai, organui ar organizacijai arba nacionalinei administracijai, visuomenės nariui apie tai pranešama, o prašymas nedelsiant perduodamas atitinkamai institucijai, organui ar administracijai.10 straipsnisŽiniasklaidos prašymaiUž ryšius su žiniasklaida atsakinga Spaudos tarnyba. Tačiau darbuotojai gali atsakyti į žiniasklaidos prašymus suteikti informacijos, jei šie prašymai susiję su konkrečioms darbuotojų kompetencijos sritims priklausančiais techniniais klausimais.11 straipsnisDuomenų apsauga1. Asmenų asmens duomenis tvarkantys darbuotojai laikosi nuostatų, numatytų 2000 m. gruodžio 18 d. Europos Parlamento ir Tarybos reglamente (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo [1].2. Pagal minėto reglamento reikalavimus darbuotojai neapdoroja asmens duomenų neteisėtais tikslais ir neperduoda šių duomenų reikiamų įgaliojimų neturinčioms trečiosioms šalims.[1] OL L 8, 2001 1 12, p. 1.--------------------------------------------------


title: 2002 m. liepos 26 d. Komisijos sprendimas dėl Radijo spektro politikos grupės įsteigimoTekstas svarbus EEE.

text:
Svarbus teisinis pranešimas

|

32002D0622

Oficialusis leidinys L 198 , 27/07/2002 p. 0049 - 0051

		Komisijos Sprendimas2002 m. liepos 26 d.dėl Radijo spektro politikos grupės įsteigimo(tekstas svarbus EEE)(2002/622/EB)EUROPOS BENDRIJŲ KOMISIJA,atsižvelgdama į Europos bendrijos steigimo sutartį,kadangi:(1) 2002 m. kovo 7 d. Europos Parlamento ir Tarybos sprendimu Nr. 676/2002/EB dėl radijo spektro politikos teisinio reguliavimo pagrindų Europos bendrijoje [1] (toliau — Sprendimas dėl radijo spektro) yra nustatyta Bendrijos radijo spektro politika ir šios politikos teisiniai pagrindai, kad būtų galima gerai koordinuoti politikos požiūrius ir, kur reikia, užtikrinti suderintąsias sąlygas, susijusias su radijo spektro prieinamumu ir veiksmingu naudojimu kuriant ir palaikant vidaus rinką tokiose Bendrijos politikos srityse kaip elektroniniai ryšiai, transportas, tyrimai ir taikomoji veikla.(2) Sprendime dėl radijo spektro primenama, jog Komisija gali organizuoti konsultacijas, kad būtų atsižvelgta į valstybių narių, Bendrijos institucijų, pramonės ir visų radijo spektro naudotojų, komercinių ir nekomercinių, požiūrius, taip pat į kitų suinteresuotų šalių požiūrius į technologijų, rinkos ir reguliavimo plėtrą, kuri gali paveikti radijo spektro naudojimą.(3) Turi būti įsteigta patariamoji grupė, vadintina Radijo spektro politikos grupe (toliau — Grupė). Grupė padėtų ir patartų Komisijai tokiais radijo spektro politikos klausimais kaip radijo spektro prieinamumas, suderinimas ir paskirstymas, informacijos apie radijo spektro paskirstymą, prieinamumą ir naudojimą, apie teisių naudotis radijo spektru suteikimo metodus, apie radijo spektro perskirstymą, išskyrimą, įvertinimą ir veiksmingą naudojimą, taip pat apie žmonių sveikatos apsaugą teikimas.(4) Grupė turi prisidėti prie Bendrijos radijo spektro politikos rengimo, ji ne tik įvertintų techninius parametrus, bet ir atsižvelgtų į ekonominius, politinius, kultūrinius, strateginius, sveikatos apsaugos ir socialinius aspektus, taip pat į įvairius tikėtinus prieštaringus radijo spektro naudotojų poreikius, kad užtikrintų teisingą, nediskriminacinę ir proporcingą pusiausvyrą.(5) Grupė turėtų suburti aukšto rango Vyriausybių paskirtus ekspertus iš valstybių narių ir aukšto rango Komisijos atstovą. Be to, Grupėje gali būti stebėtojų, taip pat į jos posėdžius tam tikrais atvejais gali būti kviečiami ir kiti asmenys, kaip antai iš reguliavimo įstaigų, konkurencijos priežiūros institucijų, rinkos dalyvių, naudotojų ar vartotojų grupių. Todėl Grupė turi leisti valstybėms narėms ir Komisijai bendradarbiauti taip, kad būtų padedama plėtoti vidaus rinką.(6) Visais radijo spektro politikos klausimais, kai jie nagrinėjami susieti su atitinkamomis Bendrijos politikos sritimis, svarbiausia yra palaikyti glaudžius darbinius ryšius tarp Grupės ir konkrečių grupių ar komitetų, įsteigtų Bendrijos sektorių politikai įgyvendinti, įskaitant transporto politiką, radijo aparatūros vidaus rinkos politiką, audiovizualinę politiką, erdvės naudojimo politiką ir ryšius.(7) Sprendimu dėl radijo spektro įsteigto Radijo spektro komiteto paskirtis — padėti Komisijai parengti privalomas suderintųjų sąlygų įgyvendinimo priemones, būtent radijo spektro prieinamumo ir jo veiksmingo naudojimo sąlygų. Grupės darbas neturėtų kirstis su Komisijos darbu.(8) Kad svarstymai būtų vaisingi, kiekviena Grupėje dalyvaujanti nacionalinė delegacija turėtų vadovautis suvienytu ir suderintu nacionaliniu požiūriu į visas politikos sritis, kurios turi poveikio radijo spektro naudojimui toje valstybėje narėje, ir ne vien vidaus rinkos politikai, bet ir viešosios tvarkos, visuomenės saugumo, civilinės saugos ir gynybos politikai, kadangi radijo spektro naudojimas šiose politikos srityse gali daryti įtaką radijo spektro organizavimo vienovei. Kol kas už skirtingas radijo spektro dalis atsako skirtingi nacionalinių Vyriausybių departamentai.(9) Grupė plačiu mastu ir žvelgdama į ateitį dėl technologijų, rinkos ir reguliavimo sistemos plėtros, kuri gali paveikti radijo spektro naudojimą, tariasi su visais radijo spektro naudotojais, komerciniais ir nekomerciniais, taip pat ir su bet kuria kita suinteresuota šalimi.(10) Radijo spektro naudojimo nevaržo valstybių sienos, ir, turint omenyje numatomą dar keleto valstybių narių priėmimą į Europos Sąjungą, šios valstybės gali prisidėti prie Grupės, taip pat ir tos valstybės, kurios yra Europos ekonominės erdvės narės.(11) CEPT (Europos pašto ir telekomunikacijų administracijų konferencija, apimanti 44 Europos valstybes) turėtų būti pakviesta dalyvauti Grupės darbe kaip stebėtoja, turint omenyje Grupės įtaką radijo spektrui visos Europos lygmeniu ir CEPT bei jos padalinių techninės ekspertizės patirtį, sukauptą valdant radijo spektrą. Be to, derėtų per mandatus, išduodamus vadovaujantis Sprendimu dėl radijo spektro, šia patirtimi pasinaudoti rengiant techninio įgyvendinimo priemones radijo spektro paskirstymo ir informacijos prieinamumo srityse. Žinant, kokia svarbi yra Europos masto standartizacija kuriant radijo spektrą naudojančią įrangą, atrodo, kad ne mažiau svarbu būtų asocijuoti stebėtojo teisėmis ir Europos telekomunikacijų standartizacijos institutą (ETSI),PRIĖMĖ ŠĮ SPRENDIMĄ:1 straipsnisObjektasŠiuo sprendimu įsteigiama patariamoji grupė radijo spektro politikos klausimais, kuri vadinama Radijo spektro politikos grupe (toliau — Grupė).2 straipsnisTikslaiGrupė padeda ir pataria Komisijai radijo spektro politikos klausimais, padeda ir pataria politinių požiūrių koordinavimo ir tam tikrais atvejais — suderintųjų sąlygų klausimais, atsižvelgdama į radijo spektro prieinamumą ir veiksmingą naudojimą, kurie yra būtini vidaus rinkai sukurti ir veikti.3 straipsnisNarystėGrupę sudaro Vyriausybių paskirti aukšto rango ekspertai, po vieną iš kiekvienos valstybės narės, ir aukšto rango Komisijos atstovas.Komisija rūpinasi Grupės sekretoriato išlaikymu.4 straipsnisVeiklos tvarkaGrupė, Komisijos prašymu arba savo pačios iniciatyva, Komisijai parengia savo nuomones, priimamas bendru sutarimu arba, jei tai neįmanoma, paprasta balsų dauguma, kai kiekvienas narys turi vieną balsą, išskyrus Komisiją, kuri nebalsuoja. Atskirosios nuomonės pridedamos prie priimtų nuomonių. Svarstymuose gali dalyvauti stebėtojai, bet jie neturi balsavimo teisės.Grupė iš savo narių išsirenka pirmininką. Prireikus Komisija gali Grupės darbą organizuoti pogrupiais ir ekspertų darbo grupėmis.Komisija Grupės posėdžius šaukia per sekretoriatą, susitarusi su Grupės pirmininku. Remdamasi Komisijos pasiūlymu, Grupė bendru sutarimu arba, jei jo nėra, dviejų trečdalių daugumos balsais, kai kiekviena valstybė narė turi po vieną balsą, priima savo darbo tvarkos taisykles, kurias patvirtina Komisija.Grupė gali kviesti į posėdžius stebėtojus, tarp jų ir stebėtojus iš EEE valstybių bei valstybių kandidačių įstoti į Europos Sąjungą, taip pat iš Europos Parlamento, CEPT ir ETSI, ir išklausyti ekspertus bei suinteresuotas šalis.5 straipsnisKonsultavimasisGrupė plačiu mastu iš anksto atvirai ir skaidriai konsultuojasi su rinkos dalyviais, vartotojais ir galutiniais vartotojais.6 straipsnisSlaptumasNepažeidžiant Sutarties 287 straipsnio nuostatų, kai Komisija Grupės nariams, stebėtojams ir visiems kitiems asmenims praneša, kad prašoma pareikšti nuomonė arba iškeltas klausimas yra slapti, jie privalo neatskleisti informacijos, kurią sužinojo dirbdami Grupėje, jos pogrupiuose ar ekspertų darbo grupėse. Tokiais atvejais Komisija gali nuspręsti, kad posėdžiuose gali dalyvauti tik Grupės nariai.7 straipsnisĮsigaliojimasŠi sprendimas įsigalioja jo paskelbimo Europos Bendrijų oficialiajame leidinyje dieną.Grupė savo pareigas pradeda vykdyti nuo šio sprendimo įsigaliojimo dienos.Priimta Briuselyje, 2002 m. liepos 26 d.Komisijos varduErkki LiikanenKomisijos narys[1] OL L 108, 2002 4 24, p. 1.--------------------------------------------------


title: 2016 m. spalio 11 d. Tarybos sprendimas (ES) 2016/1830 dėl Protokolo, kuriuo iš dalies keičiamas Europos bendrijos ir Monako Kunigaikštystės susitarimas, numatantis priemones, lygiavertes nustatytoms Tarybos direktyvoje 2003/48/EB, sudarymo Europos Sąjungos vardu

text:
18.10.2016

               LT

               Europos Sąjungos oficialusis leidinys

               L 280/1

         TARYBOS SPRENDIMAS (ES) 2016/1830
   2016 m. spalio 11 d.
   dėl Protokolo, kuriuo iš dalies keičiamas Europos bendrijos ir Monako Kunigaikštystės susitarimas, numatantis priemones, lygiavertes nustatytoms Tarybos direktyvoje 2003/48/EB, sudarymo Europos Sąjungos vardu
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo, ypač į jos 115 straipsnį kartu su 218 straipsnio 6 dalies antros pastraipos b punktu ir 8 dalies antra pastraipa,
   atsižvelgdama į Europos Komisijos pasiūlymą,
   atsižvelgdama į Europos Parlamento nuomonę (1),
   kadangi:

               (1)

               remiantis Tarybos sprendimu (ES) 2016/1392 (2), 2016 m. liepos 12 d. buvo pasirašytas Protokolas, kuriuo iš dalies keičiamas Europos bendrijos ir Monako Kunigaikštystės susitarimas, numatantis priemones, lygiavertes nustatytoms Tarybos direktyvoje 2003/48/EB (toliau – Pakeitimo protokolas), su sąlyga, kad jis bus sudarytas vėliau;

               (2)

               per tas derybas suderintas Pakeitimo protokolo tekstas atitinka Tarybos priimtus derybų nurodymus, nes juo užtikrinama, kad Europos bendrijos ir Monako Kunigaikštystės susitarimu, numatančiu priemones, lygiavertes nustatytoms Tarybos direktyvoje 2003/48/EB (3), būtų atsižvelgiama į naujausius tarptautinius įvykius, susijusius su automatiniais informacijos mainais, visų pirma į Ekonominio bendradarbiavimo ir plėtros organizacijos (EBPO) parengtą visuotinį automatinių finansinių sąskaitų informacijos mokesčių klausimais mainų standartą. Sąjunga, jos valstybės narės ir Monako Kunigaikštystė aktyviai dalyvavo EBPO pasaulinio forumo veikloje siekdamos prisidėti prie to standarto rengimo ir įgyvendinimo. Susitarimo tekstas, iš dalies pakeistas Pakeitimo protokolu, yra teisinis pagrindas įgyvendinti visuotinį standartą Sąjungos ir Monako Kunigaikštystės santykiuose;

               (3)

               remiantis Europos Parlamento ir Tarybos reglamento (EB) Nr. 45/2001 (4) 28 straipsnio 2 dalimi, pasikonsultuota su Europos duomenų apsaugos priežiūros pareigūnu;

               (4)

               Pakeitimo protokolas turėtų būti patvirtintas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Protokolas, kuriuo iš dalies keičiamas Europos bendrijos ir Monako Kunigaikštystės susitarimas, numatantis priemones, lygiavertes nustatytoms Tarybos direktyvoje 2003/48/EB (5).
   2 straipsnis
   Tarybos pirmininkas Sąjungos vardu pateikia Pakeitimo protokolo 2 straipsnio 1 dalyje numatytą pranešimą (6).
   3 straipsnis
   Šis sprendimas įsigalioja jo priėmimo dieną.

      Priimta Liuksemburge 2016 m. spalio 11 d.

            Tarybos vardu

            Pirmininkas

         P. KAŽIMÍR

      (1)  2016 m. birželio 23 d. nuomonė (dar nepaskelbta Oficialiajame leidinyje).

      (2)  2016 m. liepos 12 d. Tarybos sprendimas (ES) 2016/1392 dėl Protokolo, kuriuo iš dalies keičiamas Europos bendrijos ir Monako Kunigaikštystės susitarimas, numatantis priemones, lygiavertes nustatytoms Tarybos direktyvoje 2003/48/EB, pasirašymo Europos Sąjungos vardu ir laikino taikymo (OL L 225, 2016 8 19, p. 1).

      (3)  OL L 19, 2005 1 21, p. 55.

      (4)  2000 m. gruodžio 18 d. Europos Parlamento ir Tarybos reglamentas (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (OL L 8, 2001 1 12, p. 1).

      (5)  Pakeitimo protokolo tekstas buvo paskelbtas OL L 225, 2016 8 19, p. 3 kartu su sprendimu dėl jo pasirašymo ir laikino taikymo.

      (6)  Pakeitimo protokolo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.


title: 2016 m. balandžio 28 d. Europos Parlamento sprendimas (ES) 2016/1524 dėl Europos maisto saugos tarnybos 2014 finansinių metų sąskaitų uždarymo

text:
14.9.2016

               LT

               Europos Sąjungos oficialusis leidinys

               L 246/258

         EUROPOS PARLAMENTO SPRENDIMAS (ES) 2016/1524
   2016 m. balandžio 28 d.
   dėl Europos maisto saugos tarnybos 2014 finansinių metų sąskaitų uždarymo
   EUROPOS PARLAMENTAS,

               —

               atsižvelgdamas į Europos maisto saugos tarnybos 2014 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos maisto saugos tarnybos 2014 finansinių metų metinių ataskaitų kartu su Tarnybos atsakymu (1),

               —

               atsižvelgdamas į Audito Rūmų pagal Sutarties dėl Europos Sąjungos veikimo 287 straipsnį pateiktą 2014 finansinių metų sąskaitų patikimumo ir pagal jas atliktų operacijų teisėtumo ir tvarkingumo patikinimo pareiškimą (2),

               —

               atsižvelgdamas į 2016 m. vasario 12 d. Tarybos rekomendaciją dėl patvirtinimo, kad Tarnyba įvykdė 2014 finansinių metų biudžetą (05584/2016 – C8-0074/2016),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2002 m. sausio 28 d. Europos Parlamento ir Tarybos reglamentą (EB) Nr. 178/2002, nustatantį maistui skirtų teisės aktų bendruosius principus ir reikalavimus, įsteigiantį Europos maisto saugos tarnybą ir nustatantį su maisto saugos klausimais susijusias procedūras (4), ir ypač į jo 44 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5),

               —

               atsižvelgdamas į 2013 m. rugsėjo 30 d. Komisijos deleguotąjį reglamentą (ES) Nr. 1271/2013 dėl finansinio pagrindų reglamento, taikomo įstaigoms, nurodytoms Europos Parlamento ir Tarybos reglamento (ES, Euratomas) Nr. 966/2012 208 straipsnyje (6), ypač į jo 108 straipsnį,

               —

               atsižvelgdamas į Darbo tvarkos taisyklių 94 straipsnį ir V priedą,

               —

               atsižvelgdamas į Biudžeto kontrolės komiteto pranešimą ir į Aplinkos, visuomenės sveikatos ir maisto saugos komiteto nuomonę (A8–0086/2016),

               1.

               pažymi, kad Europos maisto saugos tarnybos galutinėse metinėse ataskaitose buvo pateikti Audito Rūmų ataskaitos priede nurodyti duomenys;

               2.

               pritaria Europos maisto saugos tarnybos 2014 finansinių metų sąskaitų uždarymui;

               3.

               paveda Pirmininkui perduoti šį sprendimą Europos maisto saugos tarnybos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 409, 2015 12 9, p. 160.

      (2)  Žr. 1 išnašą.

      (3)  OL L 298, 2012 10 26, p. 1.

      (4)  OL L 31, 2002 2 1, p. 1.

      (5)  OL L 357, 2002 12 31, p. 72.

      (6)  OL L 328, 2013 12 7, p. 42.


title: 2017 m. birželio 26 d. Politinio ir saugumo komiteto sprendimas (BUSP) 2017/1175 dėl trečiosios valstybės įnašo į Europos Sąjungos BSGP karinę mokymo misiją Centrinės Afrikos Respublikoje (EUTM RCA) priėmimo (EUTM RCA/3/2017)

text:
1.7.2017

               LT

               Europos Sąjungos oficialusis leidinys

               L 170/93

         POLITINIO IR SAUGUMO KOMITETO SPRENDIMAS (BUSP) 2017/1175
   2017 m. birželio 26 d.
   dėl trečiosios valstybės įnašo į Europos Sąjungos BSGP karinę mokymo misiją Centrinės Afrikos Respublikoje (EUTM RCA) priėmimo (EUTM RCA/3/2017)
   POLITINIS IR SAUGUMO KOMITETAS,
   atsižvelgdamas į Europos Sąjungos sutartį, ypač į jos 38 straipsnio trečią pastraipą,
   atsižvelgdamas į 2016 m. balandžio 19 d. Tarybos sprendimą (BUSP) 2016/610 dėl Europos Sąjungos BSGP karinės mokymo misijos Centrinės Afrikos Respublikoje (EUTM RCA) (1),
   kadangi:

               (1)

               pagal Sprendimo (BUSP) 2016/610 8 straipsnio 2 dalį Taryba įgaliojo Politinį ir saugumo komitetą (PSK) priimti atitinkamus sprendimus dėl trečiųjų valstybių siūlomų įnašų į EUTM RCA priėmimo;

               (2)

               vadovaujantis ES misijos vado ir Europos Sąjungos karinio komiteto rekomendacijomis dėl Bosnijos ir Hercegovinos įnašo, Bosnijos ir Hercegovinos įnašas turėtų būti priimtas ir laikomas reikšmingu;

               (3)

               pagal prie Europos Sąjungos sutarties ir Sutarties dėl Europos Sąjungos veikimo pridėto Protokolo Nr. 22 dėl Danijos pozicijos 5 straipsnį Danija nedalyvauja rengiant ir įgyvendinant su gynyba susijusius Europos Sąjungos sprendimus bei veiksmus. Todėl Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   1.   Bosnijos ir Hercegovinos įnašas į Europos Sąjungos BSGP karinę mokymo misiją Centrinės Afrikos Respublikoje (EUTM RCA) priimamas ir laikomas reikšmingu.
   2.   Bosnija ir Hercegovina atleidžiama nuo finansinių įnašų į EUTM RCA biudžetą.
   2 straipsnis
   Šis sprendimas įsigalioja jo priėmimo dieną.

      Priimta Briuselyje 2017 m. birželio 26 d.

            Politinio ir saugumo komiteto vardu

            Pirmininkas

         W. STEVENS

      (1)  OL L 104, 2016 4 20, p. 21.


title: 2014 m. rugsėjo 29 d. Tarybos sprendimas 2014/685/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO

text:
30.9.2014

               LT

               Europos Sąjungos oficialusis leidinys

               L 284/51

         TARYBOS SPRENDIMAS 2014/685/BUSP
   2014 m. rugsėjo 29 d.
   kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove (1), EULEX KOSOVO
   EUROPOS SĄJUNGOS TARYBA,
   atsižvelgdama į Europos Sąjungos sutartį, ypač į jos 28 straipsnį, 42 straipsnio 4 dalį ir 43 straipsnio 2 dalį,
   atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
   kadangi:

               (1)

               2008 m. vasario 4 d. Taryba priėmė Bendruosius veiksmus 2008/124/BUSP (2);

               (2)

               2010 m. birželio 8 d. Taryba priėmė Sprendimą 2010/322/BUSP (3), kuriuo buvo iš dalies pakeisti Bendrieji veiksmai 2008/124/BUSP ir dvejiems metams – iki 2012 m. birželio 14 d. pratęstas jų galiojimo terminas;

               (3)

               2012 m. birželio 5 d. Taryba priėmė Sprendimą 2012/291/BUSP (4), kuriuo buvo iš dalies pakeisti Bendrieji veiksmai 2008/124/BUSP ir dvejiems metams – iki 2014 m. birželio 14 d. pratęstas jų galiojimo terminas;

               (4)

               2014 m. birželio 12 d. Taryba priėmė Sprendimą 2014/349/BUSP (5), kuriuo iš dalies keičiami Bendrieji veiksmai 2008/124/BUSP ir dvejiems metams – iki 2016 m. birželio 14 d. pratęstas jų galiojimo terminas, ir nustatoma orientacinė finansavimo suma laikotarpiui nuo 2014 m. birželio 15 d. iki 2014 m. spalio 14 d.;

               (5)

               Bendrieji veiksmai 2008/124/BUSP turėtų būti iš dalies pakeisti, kad būtų nustatyta nauja orientacinė finansavimo suma, numatyta laikotarpiui nuo 2014 m. spalio 15 d. iki 2015 m. birželio 14 d.;

               (6)

               pagal savo įgaliojimus ir pagal 2014 m. rugsėjo 2 d. Politinio ir saugumo komiteto išvadas misija EULEX KOSOVO taip pat turėtų teikti paramą valstybėje narėje perkeltiems baudžiamiesiems teisminiams procesams, jei bus sudaryti visi būtini teisiniai susitarimai, taikomi visiems tų procesų etapams;

               (7)

               EULEX KOSOVO bus vykdoma tokiomis aplinkybėmis, kurios gali pablogėti ir galėtų kliudyti pasiekti Sutarties 21 straipsnyje nustatytus Sąjungos išorės veiksmų tikslus;

               (8)

               todėl Bendrieji veiksmai 2008/124/BUSP turėtų būti atitinkamai iš dalies pakeisti,

         PRIĖMĖ ŠĮ SPRENDIMĄ:
   1 straipsnis
   Bendrieji veiksmai 2008/124/BUSP iš dalies keičiami taip:

               1.

               Įterpiamas šis straipsnis:
               „3a straipsnis
               Perkelti teisminiai procesai
               1.   Vykdydama savo įgaliojimus, įskaitant vykdomąsias pareigas, kaip išdėstyta 3 straipsnio a ir d punktuose, EULEX KOSOVO teikia paramą valstybėje narėje perkeltiems teisminiams procesams siekiant vykdyti baudžiamąjį persekiojimą ir nagrinėti baudžiamuosius kaltinimus, susijusius su ataskaitoje „Nežmoniškas elgesys su žmonėmis ir neteisėta prekyba žmogaus organais Kosove“, kurią 2010 m. gruodžio 12 d. paskelbė Europos Tarybos Teisės reikalų ir žmogaus teisių komiteto specialusis pranešėjas, iškeltais įtarimais.
               2.   Teisėjai ir prokurorai atsakingi už procesą savo pareigas vykdo visiškai nepriklausomai ir savarankiškai.“

               2.

               8 straipsnio 2 dalis papildoma šiuo sakiniu:
               „EULEX KOSOVO teisėjai ir prokurorai atitinka aukščiausią profesinę kvalifikaciją, būtiną nagrinėjant jiems pateikto lygio ar sudėtingumo bylą, ir skiriami vykdant nepriklausomą atrankos procesą.“

               3.

               16 straipsnio 1 dalies paskutinė pastraipa pakeičiama taip:
               „Orientacinė finansavimo suma, skirta su EULEX KOSOVO susijusioms išlaidoms padengti nuo 2014 m. spalio 15 d. iki 2015 m. birželio 14 d., yra 55 820 000 EUR.
               Sprendimą dėl orientacinės finansavimo sumos, skirtos vėlesnio laikotarpio su EULEX KOSOVO susijusioms išlaidoms padengti, priima Taryba.“

               4.

               18 straipsnis papildomas šia dalimi:
               „5.   Vyriausiajam įgaliotiniui suteikti įgaliojimai trečiosioms šalims ir kompetentingoms vietos valdžios institucijoms atskleisti ES įslaptintą informaciją ir dokumentus, parengtus EULEX KOSOVO tikslais, pagal 1 ir 2 dalis neapima teisminio proceso, vykdomo pagal EULEX KOSOVO įgaliojimus, tikslais surinktos informacijos ar parengtų dokumentų. Tai nedraudžia atskleisti neįslaptintą informaciją, susijusią su teisminių procesų administraciniu organizavimu ar veiksmingumu.“

               5.

               20 straipsnio antra pastraipa pakeičiama taip:
               „Jie nustoja galioti 2016 m. birželio 14 d. Taryba, veikdama vyriausiojo įgaliotinio pasiūlymu, ir apsvarstydama papildomus finansavimo šaltinius bei įnašus iš kitų partnerių priima būtinus sprendimus siekdama užtikrinti, kad EULEX KOSOVO įgaliojimai teikiant paramą 3a straipsnyje nurodytiems perkeltiems teisminiams procesams ir susijusios būtinos finansinės priemonės galiotų tol, kol bus užbaigti tie teisminiai procesai.“

         2 straipsnis
   Šis sprendimas įsigalioja jo priėmimo dieną.

      Priimta Briuselyje 2014 m. rugsėjo 29 d.

            Tarybos vardu

            Pirmininkas

         S. GOZI

      (1)  Šis pavadinimas nekeičia pozicijų dėl statuso ir atitinka JT ST rezoliuciją 1244 (1999) bei Tarptautinio Teisingumo Teismo nuomonę dėl Kosovo nepriklausomybės deklaracijos.

      (2)  2008 m. vasario 4 d. Tarybos bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO (OL L 42, 2008 2 16, p. 92).

      (3)  2010 m. birželio 8 d. Tarybos sprendimas 2010/322/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO, ir pratęsiamas jų galiojimo terminas (OL L 145, 2010 6 11, p. 13).

      (4)  2012 m. birželio 5 d. Tarybos sprendimas 2012/291/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove, EULEX KOSOVO, ir pratęsiamas jų galiojimo terminas (OL L 146, 2012 6 6, p. 46).

      (5)  2014 m. birželio 12 d. Tarybos sprendimas 2014/349/BUSP, kuriuo iš dalies keičiami Bendrieji veiksmai 2008/124/BUSP dėl Europos Sąjungos teisinės valstybės misijos Kosove EULEX KOSOVO (OL L 174, 2014 6 13, p. 42).